"กรณ์" ฟ้อง "อนุดิษฐ์" แน่ กล่าวหาอัพตั๋วเครื่องบิน
โพสต์ทูเดย์-"กรณ์ จาติกวณิช" ยืนยันฟ้องร้องส.ส.เพื่อไทยที่กล่าวหาว่าอัพเกรดตั๋วเครื่องบินแน่นอน ตอนนี้อยู่ระหว่างทำสำเนาฟ้อง&nbsp;
11 ม.ค. 2553

โพสต์ทูเดย์-"กรณ์ จาติกวณิช" ยืนยันฟ้องร้องส.ส.เพื่อไทยที่กล่าวหาว่าอัพเกรดตั๋วเครื่องบินแน่นอน ตอนนี้อยู่ระหว่างทำสำเนาฟ้อง 
นายกรณ์ จาติกวณิช รมว.คลัง กล่าวว่า ขณะนี้ยังไม่ได้ดำเนินการฟ้องร้องต่อ น.อ.อนุดิษฐ์  นาครทรรพ ส.ส. พรรคเพื่อไทย ที่ออกมากล่าวหาตนและครอบครัวเรื่องการอัพเกรดตั๋วโดยสารของบริษัท การบินไทย แต่ยืนยันได้ว่าจะฟ้องร้องดำเนินคดีแน่นอน โดยขณะนี้อยู่ในช่วงเตรียมสำเนาฟ้องอยู่ ซึ่งหากยื่นฟ้องเมื่อไรจะรายงานให้ทราบอีกครั้ง
"จากเอกสาร หลักฐานที่มี ผมยืนยันว่าฟ้องแน่ เพราะจากข้อกล่าวหาของนายอนุดิษฐ์ และพรรคเพื่อไทย ที่กล่าวหาผมและครอบครัว พบว่าเป็นข้อมูลเท็จ และบิดเบือนทั้งสิ้น" นายกรณ์ กล่าว